Diskusjon:Nøkk

message: Nøkk?? Det heter da bestemt Nøkken. Artikkelen handler ikke om en nøkk, men om det overnaturlige vesenet Nøkken. Jon Harald Søby 22. des 2005 kl.10:00 (UTC)
replies: text: Enig, dette blir som å kalle Lynvingen for en lynvinge. --–Duffman 22. des 2005 kl.10:02 (UTC)
replies: text: :Dere blander fellesnavn og egennavn. Lynvingen er et egennavn, derfor alltid versalen L. En nøkk er et vesen, akkurat som troll, heks, osv. Dette er fellesnavn. Slå opp nøkken, fossegrimen, huldra i bokmålsordboken. Alle henviser til ubestemt form, entall, som er henholdsvis nøkk, fossegrim, hulder. –Peter J. Acklam 22. des 2005 kl.10:21 (UTC)
replies: text: ::Javel da. Jeg trodde det bare fantes én nøkk. --–Duffman 22. des 2005 kl.10:23 (UTC)
replies: text: :::Selv tror jeg ikke det finnes noen nøkker i det hele tatt. ;-) –Peter J. Acklam 22. des 2005 kl.10:32 (UTC)
replies: text: ::::Hmf, du tror vel ikke på julenissen heller du da. --–Duffman 22. des 2005 kl.10:35 (UTC)
Det er ganske vanlig å snakke om overnaturlige skapninger i bunden form, akkurat som vi kan snakke om dyrearter. Når vi sier "Laksen går opp i elva her" er det ikke bare en laks.Solums 29. mai 2007 kl. 13:02 (CEST)

text: Men hvis du lager en wikipediartikkel om Laksen, så gjelder det nok én laks med notabilitet, fødselsdata og referanser... ;-) LassiS 29. mai 2007 kl. 13:53 (CEST)

text: Ja, det blir som når man snakker om at «gjøken har kommet,» men oppslagsordet er likevel gjøk (og laks). –Peter J. Acklam 29. mai 2007 kl. 14:26 (CEST)
replies: text: :Når vi snakker om fisk, laks, torsk kan jeg være enig da disse finnes i flertall, men det finnes kun en nøkk (!), altså nøkken. Det blir som å snakke om juleniss når vi mener julenissen. Jeg kommer fra en dialekt med apokope, men jeg har aldri hørt noen levende sjel(er) referere til nøkken som nøkk før. Finn Bjørklid 11. jul 2008 kl. 00:40 (CEST)
replies: text: ::Nuvel, i følge ordboka er det en nøkk - nøkken, så nøkk er i tilfelle tilsvarende julenisse... Ellers er hovedformen der julenissen, mens vi ellers f.eks. har Draug (vesen) som oppslagsord på draugen. At det bare finnes èn Draug er i alle fall sikkert, så får folk fra dalstrøka innafor vurdere hvor mange nøkker det finnes. Finn Rindahl 11. jul 2008 kl. 00:58 (CEST)
replies: text: :::Jeg sjekket nettopp med Store Norske, og der brukes faktisk oppslagsordet nøkk. Et søk i Google viser også at formen nøkk blir brukt i en viss grad, selv om jeg aldri har hørt om det. For meg er nøkk noe som den gamle Opelen jeg tar meg fram på gjør når den ikke får nok choke, og om den nøkker for mye, så kan vi si at den har nykker...

text: :::Sammenligningen med julenissen virker fornuftig på meg. En kan snakke om mange nisser, men bare en julenisse. Jeg vil også sammenligne med andre vesener. Djevelen omdirigerer til artikkelen djevel, og det virker ok på meg, for i tillegg til det religiøse begrepet, så kan en snakke om flere slags djevler. Jeg skjønner at nøkken kan være et mer generelt begrep, men i hovedsak snakker man om nøkken som et bestemt vesen. Det bør være et tydelig tegn at artikkelen slik den står nå utelukkende nevner nøkken i bestemt form, med oppslagsordet som det eneste unntaket. Blue Elf 11. jul 2008 kl. 19:02 (CEST)
replies: text: ::::Jeg tror likevel oppslagsordet nøkk er riktigst. Den formen brukes i de fleste norske ordbøker og også i Store norske leksikon. Den enkleste forklaringa på formene nøkk og nøkken ligger i det som har blitt sagt så fint tidligere på denne diskusjonssida. Ellers har jeg rydda i og utvida artikkelen med konkrete referanser. Wolfmann 12. jul 2008 kl. 02:56 (CEST)
«Nøkk» brukes både i entall og flertall, ubestemt og bestemt, men Ivar Aasen sier at flertallsformen er lite vanlig.  Theodor Kittelsen har en tegning med tittel «Nøkker», der han har tegnet to av sorten, side ved side.  Denne tegningen er forøvrig gitt tittelen «The Water Sprite» på engelsk, i boka Theodor Kittelsen - Tegninger og akvareller av Leif Østby.  Jeg har også sett «river sprite» brukt om noe som kan ligne på nøkken, men jeg skal ikke gå for hva som er vanligst blant engelske nøkk-entusiaster. Artikkelen oppgir the nix eller the nicker, men ikke neck som brukes på engelsk wikipedia.  Her ser det ut som det er rom for tillegg. Hovedpoenget mitt er imidlertid at jeg stusser ved omtalen i innledningen av «nøkken» som i bestemt form som egennavn.  Kan det være riktig at dette er egennavn? Å omtale noe i bestemt form er vel ikke det samme som å gi det et egennavn? I boka Norsk folkedikting refererer en - som i artikkelen - til å nevne nøkken med navn, men da i en setning av typen «Nykk meg opp att!» (ubestemt form).   Jeg oppfatter ikke «navn» her på noen annen måte enn i setning av typen «Troll, vær deg selv nok!».  Kan vi grunngi karakteristikken egennavn? Eller uttrykke oss litt mer forsiktig:  En nøkk, ofte omtalt i bestemt form som nøkken --Toba (diskusjon) 1. jul 2013 kl. 22:40 (CEST)

text: Med begrunnelsen at artikkeltitlene skal ha den formen man venter å finne, synes jeg, til tross for gode og korrekte kommentarer ovenfor, at artikkelen bør hete Nøkken - så kommer den gode forklaring (som står der i dag) i første setning i artikkelen (slik bl.a. nynorsk og svensk WP har valgt å gjøre det) mvh Kjersti L. (diskusjon) 4. jul 2013 kl. 09:46 (CEST)
replies: text: :Menigen var egentlig ikke å live opp igjen «nøkk» versus «nøkken», men å påpeke at jeg savner grunnlag for å kalle ordet et egennavn. I så tilfelle skulle det ikke være mulig å bøye ordet, i ubestemt/bestemt form, i entall/flertall.  I mitt ganske rikholdige bibliotek finner jeg i 99,9 % av tilfellen nøkken skrevet med liten bokstav, som i et fellesnavn. Dvs bøker som er så nye at en ikke skriver alle substantiver med stor forbokstav.  Når det gjelder «nøkk» versus «nøkken» kan jeg ta med at de aller fleste av mine mange leksikon og ordbøker bruker «nøkk» som oppslagsord. Et hederlig unntak er Gyldendals konversasjonsleksikon fra 1935. Norsk Riksmålsordbok oppgir også «nøkke» som en foreldet form. Jeg tror folk finner fram til oppslagsordet, enten vi skriver det ene eller andre...  Men med stor sans for konsistens: Bruker vi «nøkken», hva da med «draug»? Det ville være morsomt med en god språklig forklaring på hvorfor vi så ofte sier «nøkken». --Toba (diskusjon) 4. jul 2013 kl. 19:51 (CEST)

text: : jeg ville nok ha valgt Draugen som tittel på Draugen-artikkelen, ut fra samme argument som jeg brukte ovenfor - og som jeg har sett brukt i mange andre sammenhenger. Senest i går - på et firmanavn. mvh Kjersti L. (diskusjon) 4. jul 2013 kl. 21:07 (CEST)
replies: text: ::Oppføringen «nøkk» i bokmålsordboka viser at nøkk ikke er egennavn. M14 (diskusjon) 6. jul 2013 kl. 23:27 (CEST)
thread_title:  Navneform 

message: Jeg har nettopp endret 7 ekstern(e) lenke(r) i artikkelen Nøkk. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til -tagg til http://www.intermedia.uio.no/ariadne/Kulturhistorie/kulturhistorisk-informasjonsbank/sagn/vandresagnkatalogen/ml4050-ml4095-vetter-i-vann
*La til arkivet https://web.archive.org/web/20071010060050/http://quattro.no/audio/QCD9301-05.html til http://quattro.no/audio/QCD9301-05.html
*La til arkivet https://web.archive.org/web/20070207233056/http://biphome.spray.se/torstein21/haugtussa/samling.html til http://biphome.spray.se/torstein21/haugtussa/samling.html
*La til arkivet https://web.archive.org/web/20120830083237/http://www.aasentunet.no/default.asp?menu=1169&id=3062 til http://www.aasentunet.no/default.asp?menu=1169&id=3062
*La til -tagg til http://www.1songlyrics.com/j/jan-eggum/n-kken-ta-meg-hvis-jeg-blir-forelsket.html
*La til -tagg til http://www.zap-letras.com/letra/1304615/
*La til arkivet https://web.archive.org/web/20080602060911/http://www.tonesbokside.net/nokkenspiller.html til http://www.tonesbokside.net/nokkenspiller.html
*La til arkivet https://web.archive.org/web/20071216012423/http://mikro.nasjonalmuseet.no/kittelsen/docs/nokken.shtm til http://mikro.nasjonalmuseet.no/kittelsen/docs/nokken.shtm
*La til -tagg til http://www.nokken.no/presse.htm
*La til arkivet https://web.archive.org/web/20080513160153/http://www.nokken.net/ til http://www.nokken.net/
*La til arkivet https://web.archive.org/web/20080205211517/http://www.intermedia.uio.no/ariadne/Kulturhistorie/kulturhistorisk-informasjonsbank/folketroens-forestillinger/nokken til http://www.intermedia.uio.no/ariadne/Kulturhistorie/kulturhistorisk-informasjonsbank/folketroens-forestillinger/nokken
Med hilsen—InternetArchiveBot (Rapporter feil) 2. aug. 2017 kl. 17:47 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Nøkk. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20080602042918/http://stud.hsh.no/lu/norsk/vidsteen/segner/teoritun/vette/tema14.htm til http://stud.hsh.no/lu/norsk/vidsteen/segner/teoritun/vette/tema14.htm
Med hilsen—InternetArchiveBot (Rapporter feil) 22. jan. 2021 kl. 10:56 (CET)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Nøkk. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20080915213550/http://www.stagnelius.se/dikter.html til http://www.stagnelius.se/dikter.html
Med hilsen—InternetArchiveBot (Rapporter feil) 3. sep. 2023 kl. 10:13 (CEST)
thread_title:  Endret eksterne lenker